Zach Whitecloud

Zach Whitecloud (sündinud 27. mail 1996 Brandonis Manitobas) on Kanada jäähokimängija, kes mängib kaitsjana NHL-i klubis Vegas Golden Knights.

Aastatel 2016–2018 mängis ta kaks hooaega Bemidji State University jäähokimeeskonnas. Enne seda mängis ta Manitoba Junior Hockey League'is.

2018. aasta märtsis sõlmis Whitecloud kolmeaastase lepingu Vegas Golden Knightsiga."Golden Knights Sign Free Agent Defenseman Zach Whitecloud". nhl.com. 8.3.2018. Vaadatud 11.8.2020 NHL-is debüteeris ta 5. aprillil 2018 mängus Edmonton Oilersi vastu. Järgmisel hooajal mängis ta ainult American Hockey League'i klubis Chicago Wolves, kellega ta jõudis liiga finaali, kus kaotati mängudega 1:4 Charlotte Checkersile. Väljalangemismängudes oli ta Wolvesi üks resultatiivseimad mängijaid (3+12). NHL-is lõi Whitecloud esimese värava hooaja 2019–20 väljalangemismängudes 6. augustil 2020 mängus St. Louis Bluesi vastu."Tuch Leads Vegas to Victory Against St. Louis, 6-4". nhl.com. Vaadatud 11.8.2020"Golden Knights’ Zach Whitecloud unflappable after 1st NHL goal". reviewjournal.com. 6.8.2020. Vaadatud 11.8.2020

 Viited 

 Välislingid 
 Zach Whitecloud NHL.com-i lehel
 Zach Whitecloud hockeydb.com-i lehel

Kategooria:Kanada jäähokimängijad
Kategooria:Vegas Golden Knightsi mängijad
Kategooria:Sündinud 1996